《壶中天慢 送春》
清代·吴兰畹

深深庭院，正绿肥红瘦，几番梅雨。九十韶光都过了，引起离思雨缕。

燕语添愁，莺声做暖，无计留春住。依稀梦醒，谁将心事低诉。

回首芳草天涯，王孙去也，消息知何处。难道东风真有脚，踏碎落红无数。

豆蔻歌残，蔷薇香冷，寂寞扃朱户。匆匆一别，添人多少情绪。

作者简介：吴兰畹，字宛之，常熟人。宜兴拔贡、浙江巡抚任道镕室。有《灌香草堂初稿》。